
פילוג באצ"ל

הפילוג באצ"ל אירע ביוני 1940, אולם שורשיו נעוצים בחילוקי דעות בין שתי אסכולות בארגון, שנמשכו מזה זמן. הקבוצה הדומיננטית, בראשותו של דוד רזיאל XE "רזיאל" , ראתה בז'בוטינסקי את המנהיג הראשי וקיבלה את מרות המפלגה הרוויזיוניסטית; בעוד הקבוצה השנייה, בראשותו של אברהם שטרן XE "שטרן"  ("יאיר"), גרסה כי על הארגון לקבוע בעצמו את דרכו הפוליטית ולהשתחרר ממרותו של ז'בוטינסקי. בנוסף לזאת, גרס רזיאל, כי החזית הערבית היא החזית העיקרית, בעוד שטרן ראה בבריטים אויב שיש להילחם בו. דעה זו התחזקה במיוחד לאחר פירסום ה"ספר הלבן" ב17- במאי 1939.

מעצרו של דוד רזיאל XE "רזיאל" 
ביום שישי, 19 במאי 1939, היה רזיאל XE "רזיאל"  בדרכו מתל-אביב לחיפה לפגישה שנועדה לו עם פנחס רוטנברג XE "רוטנברג"  (מראשי היישוב). באותם ימים הציבו הבריטים מחסומים בדרכים, על-כן החליט רזיאל להשתמש בתחבורה אווירית. הוא עלה, ב"שדה דב" שליד ת"א, על מטוס שאמור היה לטוס לחיפה. המטוס סטה מדרכו, ונסע לשדה התעופה לוד לחניית ביניים. כל הנוסעים ירדו מן המטוס והוכנסו לאולם ההמתנה. שם נתבקשו, כמקובל, להציג תעודה מזהה. כעבור כמה דקות, הופיעו שוטרים בריטיים ועצרו את דוד רזיאל.

עם מעצרו של רזיאל XE "רזיאל" , נתמנה חנוך קלעי XE "קלעי" , ממלא מקומו, לראש המפקדה. אברהם שטרן XE "שטרן" , ששהה אותה עת בפולין, נקרא חזרה ארצה והועמד בראש מחלקת ההסברה. יתר חברי המפקדה המשיכו לכהן בתפקידיהם ללא שינוי. בישיבה הראשונה של המפקדה בראשותו של קלעי, הוחלט לפתוח בחזית שנייה נגד השלטון הבריטי בארץ בתגובה לפרסום ה"ספר הלבן". לפי הנוהג שהיה קיים באצ"ל, לא קוימו התייעצויות עם המפקד שהיה נתון במעצר, ורזיאל לא שותף בהחלטות המפקדה הראשית. 

הפעולות הראשונות נגד השלטון הבריטי בארץ נעשו בירושלים. ב2- ביוני 1939 פוצצו לוחמי האצ"ל שלושה צמתים של קווי טלפון. קרוב ל1750- טלפונים נותקו, ביניהם גם טלפונים ששימשו את הצבא והמשטרה. באותו יום גם התפוצץ מוקש ליד חומת העיר העתיקה וגרם למותם של חמישה ערבים ולפצועים רבים. בעקבות הפעולות בירושלים, פוצצו גם בתל-אביב צמתי טלפון וכן הותקף קו הרכבת המקשר את תל-אביב עם לוד. כעבור ארבעה ימים שוב פגעו לוחמי האצ"ל במטרות של השלטון הבריטי. הפעם נפגעו שמונה צמתים של קווי טלפון ועוד עשרות מבנים של טלפונים ציבוריים. כן נהרסו בירושלים ארבעה שנאים (טרנספורמטורים) של חברת החשמל הבריטית ואפילה כיסתה את העיר. בסך הכול היו פגיעות ב23- מוקדים ובפעולה כולה השתתפו עשרות לוחמים.

פרוץ מלחמת-העולם השנייה

ב31- באוגוסט 1939 התכנסה מפקדת האצ"ל לישיבה מיוחדת בתל-אביב. בעיצומה של הישיבה נשמעו דפיקות בדלת ולתוך החדר פרצו בלשים ושוטרים. כל חברי המפקדה נעצרו (חנוך קלעי XE "קלעי" , אברהם שטרן XE "שטרן" , אהרון חייכמן XE "חייכמן" . כן נעצרו חיים לובינסקי XE "לובינסקי"  וישקה אליאב XE "אליאב"  שלא נמנו עם המפקדה). העצורים הועברו תחילה לתחנת המשטרה ביפו ולאחר מכן - לבית הסוהר בירושלים. הם היו מנותקים מן העולם החיצון ולא ידעו כי למחרת מעצרם פרצה מלחמת-העולם השנייה, עם פלישת צבאות גרמניה לפולין. 

רזיאל XE "רזיאל"  ראה בהיטלר, שחתר להשמדת היהודים, את האויב מספר אחת של עם-ישראל, ולכן החליט שיש לשתף פעולה עם הבריטים נגד האויב המשותף. עם פרוץ המלחמה כתב רזיאל ממקום מעצרו מכתב אל מפקד הצבא הבריטי בארץ ואל מזכיר הממשלה והמפקד הכללי של המשטרה. במכתב הודיע רזיאל על נכונותו להפוגה והציע את עזרתו לבעלות-הברית במלחמתן בנאצים. במקביל, שלח רזיאל הוראה לבנימין זרעוני XE "זרעוני" , שנתמנה מפקד הארגון לאחר מאסרו של קלעי XE "קלעי" , על פיה עליו לפרסם כרוז ובו הודעה על הפסקת פעולות האצ"ל. בעקבות פנייתו זו של רזיאל, הפיץ זרעוני ב11- בספטמבר כרוז, שנאמר בו, בין השאר: 

כדי לא להפריע למהלך המלחמה נגד גרמניה וכדי להקדיש מקסימום של כוחות לעזרת אנגליה ובעלי בריתה, מחליט הארגון הצבאי הלאומי על הפסקת פעולותיו התוקפניות בארץ ישראל, העלולות לפגוע בממשלה האנגלית ולסייע במידה כלשהי בידי אויבו הגדול ביותר של העם העברי בעולם - הנאציזם הגרמני...

הכרוז מסתיים בהבעת האמונה שהמלחמה תיתן "לעם המעונה את הפיצוי האחד והיחיד המגיע לו - הקמת עצמאותו הממלכתית בגבולות ההיסטוריים של המולדת המשוחררת".

חברי המפקדה, שהועברו בינתיים מבית-הסוהר המרכזי בירושלים למחנה המעצר בצריפין, לא היו תמימי דעים עם רזיאל XE "רזיאל"  באשר למדיניותו ובמיוחד הביעו תמיהה על-כי לא התנה תנאי כלשהו בתמורה לשיתוף הפעולה עם הבריטים. כן הייתה אי שביעות רצון מהתקרבותו היתרה לראשי המפלגה הרוויזיוניסטית, שאף הם היו עצורים בצריפין.

באמצע אוקטובר 1939, הובא רזיאל XE "רזיאל"  לירושלים לפגישה, בה השתתפו ראש הבולשת הבריטית (ג'יילס XE "ג'יילס" ), סגן מזכיר הממשלה וכן פנחס רוטנברג XE "רוטנברג"  (שהיה מראשי היישוב). רזיאל חזר על הצהרתו, שעקב מצב החירום החליט הארגון להפסיק את כל הפעילות המלחמתית והעלה את הצעותיו לשיתוף פעולה עם הבריטים במלחמתם נגד הגרמנים. כן דרש לשחרר את כל חברי הארגון שהיו עצורים בידי הבריטים. למחרת היום שוחרר רזיאל מן המעצר והוטל עליו להתייצב אחת לשבוע במשרדו של ג'יילס בירושלים. עברו כשמונה חודשים מיום שחרורו של רזיאל, עד ששוחררו גם חבריו מן המעצר. מייד לאחר השחרור התקיימה בתל-אביב ישיבה של המפקדה, שהייתה סוערת מאוד. עיקר הוויכוח התנהל בין אברהם שטרן XE "שטרן"  ("יאיר") לבין דוד רזיאל. המחלוקת ביניהם נסבה סביב שתי סוגיות עיקריות: הסוגיה האחת הייתה - שאלת מרות המפלגה. שטרן וחבריו טענו כי על הארגון להשתחרר מתלותו במפלגה הרוויזיוניסטית ולהחליט בעצמו על דרכו המדינית. לדעתם, ראשי התנועה הרוויזיוניסטית, בהיותם לגליים וגלויים לשלטונות, מערערים את הקונספירציה (הסודיות) ומונעים את התפתחות המלחמה בשלטון הבריטי מתוך דאגתם לקיום המפלגה. לעומתם טען רזיאל כי המפלגה היא העורף הציבורי, ממנו שואבת המחתרת תמיכה מוסרית וכספית והיא משמשת מאגר לגיוס לוחמים להרחבת השורות. לדעת רזיאל, מנהיגי התנועה ובראשם זאב ז'בוטינסקי, מתווים את הדרך הפוליטית ועל האצ"ל לקבל את מרותם. 

הסוגיה השנייה הייתה - שאלת הפסקת המלחמה בבריטים. שטרן XE "שטרן"  טען, כי אין להפסיק את המלחמה בבריטים, אפילו הם נמצאים במצב מלחמה עם גרמניה. לדעתו, כל עוד הבריטים שולטים בארצנו, הם האויב מספר אחת שלנו ויש להילחם בהם עד לסילוקם מן הארץ. 

רזיאל XE "רזיאל"  טען לעומתו, כי הגרמנים הם האויב מספר אחת של עם ישראל, ואין להקשות על הבריטים כל עוד הם נלחמים בהיטלר. בעניין זה היה רזיאל תמים דעים עם ז'בוטינסקי XE "ז'בוטינסקי" , אשר למרות מדיניות ה"ספר הלבן", ראה בבריטים בעלי-ברית במלחמה בגרמניה. לשתי בעיות אלה יש להוסיף גם בעיות אישיות של אופי וסגנון, המוסיפות במקרים כאלה שמן על המדורה. 

הפילוג היה בלתי נמנע, וב17- ביולי 1940 פרש אברהם שטרן XE "שטרן"  וייסד את ארגונו שנקרא בתחילה "ארגון צבאי לאומי בישראל" (לעומת "ארגון צבאי לאומי בא"י" שבראשו עמד דוד רזיאל XE "רזיאל" ). מאוחר יותר הפך ארגונו של שטרן ל"לוחמי חירות ישראל" (לח"י). הפילוג השחית כל חלקה טובה בארגון והיה מלווה בהאשמות הדדיות. מפקדים וטוראים רבים פרשו מכל פעילות והמחתרת נחשפה לעיני ההגנה והבולשת הבריטית, שיכלה להשלים בנקל את רשימת השמות, הכתובות והתפקידים של פעילים רבים. גם מחסני הנשק עברו מיד ליד וחלקם אף נפלו לידי ההגנה. 

בזמן הפילוג שהה ז'בוטינסקי בארצות-הברית, שם ניסה לארגן גדודים עבריים שיילחמו בגרמנים במסגרת הצבא הבריטי. ז'בוטינסקי, שסבל שנים ממחלת לב, לא חסך מאמצים כדי להציל את יהדות אירופה מהקטסטרופה הממשמשת ובאה. 

כיבוש פולין בידי הגרמנים והרס הקהילה היהודית באירופה, שברו את ליבו וב4- באוגוסט 1940 נפטר מהתקף לב בזמן שהותו במחנה בית"ר ליד ניו-יורק. הידיעה על מות ז'בוטינסקי היכתה את עם ישראל ברחבי העולם בתדהמה והאבל בארץ ובתפוצות היה כבד.

דרכו האחרונה של דוד רזיאל XE "רזיאל" 
תפקידה הראשון של המפקדה החדשה היה ליכוד השורות וארגון מחדש של הסניפים, אשר פעלו ללא יד מכוונת מן המרכז. במקביל, עסקו אריה פוסק ויצחק ברמן XE "ברמן"  בהידוק הקשר עם המודיעין של הצבא הבריטי, במטרה למצוא דרכים לשיתוף פעולה בין הארגון לצבא.

באמצע שנת 1941, היו הבריטים במגננה. הצבא הגרמני התקדם בצפון אפריקה ואיים על מצרים; ממשלת "וישי" הצרפתית, שפעלה בחסות הגרמנים, החזיקה בסוריה ובלבנון והיוותה איום על ארץ-ישראל מצפון; בעיראק, מרד ראשיד עלי אל-כילאני XE "ראשיד עלי אל-כילאני"  והשתלט על שדות הנפט, שהיו חיוניים להמשך המלחמה. ואם לא די בזאת, הרי ב2- במאי הפנה כילאני את המרד נגד הבריטים, שם מצור על שדה התעופה בחבנייה והחזיק באנשי השגרירות הבריטית בבגדאד כבני-ערובה.

בצר להם, פנו ראשי המודיעין הבריטי במצרים אל ברמן XE "ברמן"  ושאלו אם האצ"ל יוכל לשגר יחידה כדי לפוצץ את מכלי הדלק המזוקק בבגדאד, דלק שהיה חיוני לחיל-האוויר הגרמני. ברמן הביא את בקשת האנגלים בפני רזיאל XE "רזיאל" , אשר השיב מיד בחיוב. הוא ארגן חוליה בת ארבעה אנשים והחליט לעמוד בראשה. כל ההפצרות של חבריו, שרזיאל עצמו לא ייקח חלק בפעולה, לא הועילו, וביום ראשון ה17- במאי 1941 יצאו הארבעה לשדה התעופה הצבאי בתל-נוף. אל רזיאל התלוו יעקב מרידור XE "מרידור" , יעקב-סיקא אהרוני XE "אהרוני"  ויעקב תרזי XE "תרזי"  (שני האחרונים לא ידעו את זהותו של רזיאל). בתל-נוף עלו הארבעה על מטוס תובלה של חיל האוויר הבריטי וכעבור מספר שעות נחתו בשדה התעופה בחבניה. לאחר הנחיתה הוסבר לרזיאל כי תכנית פיצוץ מכלי הדלק נדחתה ובמקומה הוטל על החוליה לבצע תפקידי מודיעין לקראת כיבוש פאלוג'ה (ששכנה בדרך לבגדאד). למחרת היום יצאו אנשי החוליה לשטח בלוויית קצין בריטי והגיעו עד לנהר. היה עליהם לחצות את הנהר, אולם בסירה היחידה שעמדה לרשותם היה מקום רק לשני אנשים. רזיאל הטיל על מרידור וסיקא לחצות את הנהר, כדי למלא את המשימה שהוטלה עליהם, והוא עצמו, יחד עם תרזי והקצין הבריטי, עשו דרכם בחזרה אל המכונית. לפתע הגיח מטוס גרמני, ואחת הפצצות שהטיל פגעה במכונית. רזיאל והקצין הבריטי נהרגו במקום, נהג המכונית נפצע ותרזי, שהספיק לקפוץ - לא נפגע. בערב חזר מרידור מן המשימה ובשומעו את החדשות האיומות, עמד ליד הגופה ואמר: 

"זהו המפקד הראשי של הארגון הצבאי הלאומי,

 דוד רזיאל XE "רזיאל" , האלוף בן-ענת."

דבר מותו של רזיאל XE "רזיאל"  הכה בהלם את חברי האצ"ל וגרם מבוכה רבה. קשה היה להשלים עם אובדן המפקד, וחברים רבים לא הבינו לשם מה יצא רזיאל למשימה בעיראק, שבה מצא את מותו. דרכו של הארגון נעשתה מעורפלת ובלתי ברורה, והוויכוחים הפנימיים הלכו והחריפו. יעקב מרידור XE "מרידור"  נבחר לעמוד בראש המפקדה ויחד עם חבריו חיפש דרכים להתגבר על המשבר שהארגון נקלע אליו. רק בחורף 1942, כשנה לאחר מותו של דוד רזיאל, החל הארגון להתאושש מן המכות שספג. באותם ימים חל המפנה בקרבות, שסימן את ניצחונן של בעלות-הברית על גרמניה. הידיעות על השמדת היהודים באירופה על-ידי הגרמנים הלכו ותכפו והיה ברור כי לא יהיה אפשר לשבת ללא מעש לאורך ימים. הוחל בארגון מחדש של השורות: נתקיימו קורסים למפקדים, כדי להכין סגל שיוכל לקלוט טירונים חדשים, והוחל בהוצאת קבע של עיתון המחתרת "חרות". הוגברה התעמולה בקרב הנוער, ונעשו מאמצים גדולים לרכישת נשק, כדי למלא מחדש את המחסנים שנתרוקנו במהלך הפילוג. נתרבו הקולות להפסקת שביתת הנשק, עליה הכריז האצ"ל בתחילת מלחמת העולם וכן הפסקת שיתוף הפעולה עם הצבא הבריטי. ב17- ביוני 1943 פורסם בעיתון המחתרת של האצ"ל "חרות", על דבר המפנה שחל ביחסים עם השלטונות הבריטיים:

בפרוץ המלחמה הכריז עם ישראל על לויאליות כלפי ממשלת בריטניה, כדי לעזור לה במיגור אויב העולם וישראל. בריטניה הגדולה התכחשה לידידות זו. עם ישראל לא הוכר כעם לוחם. צבא עברי לא הוקם.

(האצ"ל, אוסף מקורות ומסמכים, כרך ב', עמ' 338)

בנימין זרעוני


נולד בשנת 1914 בפולין וב1919- עלה עם משפחתו ארצה.


בגיל צעיר הצטרף לתנועת הנוער בית"ר וכעבור מספר שנים היה בין ראשוני האצ"ל.


בפרוץ הפרעות של 1936 פעל בתל-אביב נגד הפורעים הערבים. כעבור שנתיים נתמנה למפקד מחוז חיפה והיה אחראי למעשי התגובה של האצ"ל שהתבטאה בהנחת פצצות בשוק הערבי. אחר הועבר לירושלים, ונתמנה מפקד המחוז. נעצר בידי הבריטים, ולאחר שעונה קשות בחקירה, הצליח לברוח מבית הסוהר.


בזמן הפילוג, הצטרף למחנהו של אברהם שטרן ("יאיר") וזמן קצר לאחר מכן נעצר.


היה בין ראשוני הגולים לאפריקה, שם השתתף בבריחות נועזות.





יעקב (יאשקה) אליאב


נולד ברוסיה בשנת 1917 ועלה ארצה עם הוריו ב1925-.


בגיל צעיר הצטרף לאצ"ל, ובשנת 1938 עמד בראש הפעולות הקרביות של האצ"ל בירושלים.


היה בין משתתפי הקורס בפולין שערכו קצינים פולנים למפקדים בכירים של האצ"ל, שם למד חבלה ומלחמה זעירה.


שב ארצה לאחר פרסום ה"ספר הלבן" ועמד בראש הפעולות הצבאיות של האצ"ל נגד הבריטים.


בשעת הפילוג, הצטרף למחנהו של אברהם שטרן ("יאיר") והיה בין מייסדי לח"י.














חנוך קלעי


1979-1910


נולד ב1910- בליטא, ו1924- עלה ארצה עם משפחתו. היה חבר בבית"ר.


בפרעות 1936 נמנה עם האקטיביסטים שתבעו פעולות תגמול נגד הפורעים הערבים. בין היתר, שימש קריין בתחנת השידור של האצ"ל, ואף כתב בעצמו את חומר ההסברה.


לאחר מאסרו של דוד רזיאל (19 במאי 1939) הועמד בראש המפקדה. בתקופתו החל האצ"ל בפעולות נגד השלטון הבריטי בארץ. עם הפילוג באצ"ל, הצטרף למחנהו של אברהם שטרן ("יאיר"), אולם עזב כעבור זמן קצר בשל חילוקי דעות אידיאולוגיים.


ב4- בפברואר 1942, לאחר שתמונתו פורסמה בכל העיתונים על-ידי השלטונות והובטח פרס של 1000 לירות למי שיביא לתפיסתו, הסגיר עצמו למשטרה. 


הוגלה לאפריקה בשילוח הראשון של 251 עצורים (19 באוקטובר 1944). הוחזר ארצה עם אחרוני הגולים מקניה ב12- ביולי 1948.


היה חבר האקדמיה ללשון עברית וכן אחראי ללשון תקינה ברשות השידור.


עבד כעורך ב"מוסד ביאליק".











אברהם שטרן ("יאיר")


1942-1907


נולד בשנת 1907 בפולין ועלה ארצה ב1925-.


בפרעות תרפ"ט (1929) השתתף, כחבר ארגון ההגנה, בהגנת ירושלים. נמנה עם האקטיביסטים והצטרף לאצ"ל עם היווסדו על-ידי תהומי.


יחד עם דוד רזיאל כתב את ספר "האקדח" וכן מאמרים רעיוניים בשאלות תנועות שחרור ומחתרת, ושירים. שירו "חיילים אלמונים" נעשה להמנון האצ"ל ולח"י.


למד באוניברסיטה העברית, ומשסיים את לימודיו בהצטיינות, קיבל מלגה להשתלם בלשונות יוון ורומי באוניברסיטה של פירנצה. ב1933- הפסיק את לימודיו והקדיש עצמו לפעילות מחתרתית בארץ.


ב1939- התגלו חילוקי דעות בינו לבין דוד רזיאל, אז מפקד האצ"ל, שהובילו לפילוג בארגון, ולהקמת ארגון חדש "ארגון צבאי לאומי בישראל" שהפך להיות "לוחמי חרות ישראל" (לח"י).


נרצח בידי הבריטים ב12- בפברואר 1942. 

יעקב מרידור


1995-1913


נולד בשנת 1913 בפולין, אז הקיסרות הרוסית.


עלה ארצה ב1932-  ושנה לאחר מכן הצטרף לאצ"ל. היה לצידו של דוד רזיאל בעת הפעולה בעיראק. לאחר מותו של רזיאל, מונה מרידור למפקד האצ"ל.


ב1943- העביר מרידור את הפיקוד על האצ"ל למנחם בגין. מילא תפקידים בכירים בארגון עד להסגרתו (על-ידי ההגנה) לידי הבריטים. ישב, עם חברי מחתרת אחרים, במחנות מעצר באפריקה וביצע ניסיונות בריחה נועזים. רק ב1948- עלה בידו להימלט והוא הגיע ארצה ביום הראשון להקמת המדינה. בגין הטיל עליו את הטיפול במיזוגו של האצ"ל בצה"ל.


כיהן כשר הכלכלה והתכנון בממשלתו השנייה של מנחם בגין.


פירסם ספר "ארוכה הדרך לחרות" (הוצאת אחיאסף, 1956).

















